Age of Conan: Hyborian Adventures

Age of Conan: Hyborian Adventures er et videospill innen MMORPG-sjangeren utviklet av det norske selskapet Funcom og ble utgitt til PC 20. mai 2008 i Nord-Amerika og 23. mai 2008 for Europa. Spillet er basert på fantasy-serien Conan Barbaren av Robert E. Howard. Ifølge utvikleren er spillet er tro mot handlingene i bøkene. Det ble knyttet enorme forventninger til sluttresultatet, noe som gjorde Age of Conan til et av de mest etterlengtede titlene under utvikling. Spillet ble utsatt ved flere anledninger, senest i begynnelsen av august 2007, grunnet at Funcom ønsket å gjøre  kampsystemet enklere å lære i starten av spillet. 11. mai 2011 kom tilleggspakken «Rise of the Godslayer» med nye deler av verdenen i det vestlige Kithai.


== Handling og utførelse ==
Age of Conan: Hyborian Adventures er et såkalt MMORPG spill, altså et spill som baserer seg på kontakt og samarbeid mellom spillere rundt om i verden. Handlingen er basert på Robert E. Howards fortellinger om barbaren Conan og verdenen han hersker over, Aqualonia. Sjangeren har fått enorm interesse de siste årene, mye takket være fantasy-rollespillet World of Warcraft. Det som skiller Age of Conan fra andre spill i sjangeren, er at spilleren ikke blir kastet ut i spilluniverset med en gang. De første 20 nivåene er hovedsakelig en enspillerdel. Funcom mener dette vil forhindre at spillerne blir forvirret av en verden som er ny og uvant. Etter at spilleren har valgt hvilken kultur figuren skal tilhøre, begynner spillet på øya Tortage, der handlingen begynner å ta form. Dette vil fungere som et slags treningsopplegg der spilleren blir introdusert for enkle teknikker, som bevegelse og menykonfigurering. Her kan spilleren skille mellom én- og flerspillermodus. Nedenfor er en liste over hvilke kulturer man kan velge mellom.


== Folkeslag ==
Spillere kan velge å spille blant fire kulturer:

Cimmerians, et folkeslag inspirert av kelterne
Aquilonians, et folkeslag inspirert av romerne
Stygians, et folkeslag inspirert av egypterne
Kithan, et folkeslag inspirert av asiaterne (Ny rase som kom med tilleggspakken "Rise of the Godslayer")Ingen av disse kulturene har pågående konflikter som gjør dem til fiender. Som medlem av  laug (en form for klan opprettet for samarbeid) tar en del i konflikter med andre laug.
Det er fie hovedklasser: Prest, Magiker, Tyv og Soldat.
Det er fire hovedklasser og 12 underklasser i Age of Conan: Hyborian Adventures:


== Yrker ==
Du kan lære deg alle disse 5 nivå 20-yrkene:

Stonecutter (Sliper stener)
Skinner     (Flår dyr)
Miner       (Samler gull og sølv fra gruver)
Woodcutter  (Hogger trær)
Prospecter   (Finner sjeldne steiner med mer)Alle disse hjelper deg å få tak i materialer for nivå 40-yrkene.
Du kan bare lære 2 av disse 5 nivå 40-yrkene

Juvelsliper (Gemcutter)   (Sliper edelstener for og putte i våpen og rustning)
Rustningssmed (Armorsmith)  (Du kan lage rustninger hvis du velger dette yrke)
Våpensmed (Weaponsmith) (Du kan lage våpen hvis du velger dette yrke)
Alkymist (Alchemist)   (Du kan lage eliksirer som helbrede deg eller gi deg mer utholdenhet, mana og flere fordeler)
Arkitekt (Architect) (Du kan lage beleiringsvåpen og hus i laugbyene)


== Kampsystem ==
Det elementet i spillet som utvikleren har viet mest tid til er kampsystemet. Igjen skiller Age of Conan seg ut fra andre spill av samme sjanger. Det mest vanlige innenfor denne sjangeren er et såkalt «pek-og-klikke» system, der spilleren ofte blir en utenforstående brikke i et ellers komplisert skadesystem. Funcom ønsker her å la spilleren bli en viktig del av de utallige kampene spillet vil tilby, for å være tro mot Robert E. Howards brutale skildringer. Et slikt system vil ifølge Funcom «revolusjonere måten man spiller MMORPG-spill på». I den hyboriske verdenen er det spilleren som velger hvilke slag som skal brukes, samt hvilken retning det slår i. Kombinasjoner av de forskjellige slagene vil noen ganger til såkalte "fatalities" (kjent for Mortal Kombat tilhengere) som gjør at figuren vil avslutte sin motstander med et særdeles voldelig preg. Age of Conan har aldermerkingen M i USA (16+) og 18+ i det europeiske kontinentet. Funcom har ved flere anledninger uttalt at å være tro mot bøkene betyr at det voldelige innholdet tilsvarer en slik aldersmerking.


== Nakenhet og Voksenpreg ==
I Age of Conan er det lagt stor vekt på at spillet er for voksne. Derfor har restriksjoner på nakenhet blitt lagt bort i en viss grad. Dette ser man blant annet igjen i det at Age of Conan har synlige bryster når man kler av figuren sin, hvor man faktisk også kan endre på bryststørrelsen ved utformingen av karakteren din, samt en ellers veldig naken kropp foruten et 'lite' plagg som dekker for skrittet. Voldeligheten i spillet er også på det ytterste, med blod som spruter på skjermen en gang i blant når du dreper fienden din, muligheten for å hugge av andres hoder, armer, og til og med rive av dem hodene med bare nevene. Brenne folk levende er også et veldig voksent fenomen, og demonologien som er brukt i spillet har et preg som kombinasjonen med grusomheter slik som å brenne folk levende med ond latter og fornøyelse. Enda en ting er muligheten til å rive ut hjertet på motstanderen din for så å spise av det rå hjertet rett foran øynene på han/hun. Enkelte områder kan også ha tilnærminger til skrekk-sjangeren, men dette er sjeldent, meste er satt fra en vinkel som gjør det lite skremmende og overraskende.


== PvP ==
PvP foregår på avmerkede områder, med unntak av PvP-serverne der det er fritt overalt unntatt i byene. De forskjellige guildene kan bygge seg festninger med sitt unike preg, for å så beskytte dem mot rivaliserende guilder.
PvP-en (Player versus Player (Spiller mot spiller)) kan gå under disse kategoriene:

World PvP er muligheten til å slåss når som helst mot hvilken som helst annen spiller ute i verdenen. World PvP er ikke mulig i byer og i avstengte fiendeområder (Closed Dungeon). Avstengte fiendeområder kan man bare gå inn i som en gruppe på maks 6, eller opp til maks 24, sistnevnte tall er kun for såkalt avstengte raid fiendeområder (Closed Raid Dungeons).
Massive PvP er betegnelsen på de slagene som foregår mellom guilder. For øyeblikket er disse slagene bare mulige i Siege-warfare som betyr beleiringskrig. I beleiringskrig angriper opptil flere guild et forsvarende guild, men bare én av de angripende får lov til å angripe til slutt. Krigen foregår i såkalt 'stages', som betyr 'steg'. De forskjellige stegene utgjør muligheten til å samle Guild-Points, hvor den som har flest guild-points av angriperne til slutt får lov til å angripe. I løpet av hele krigen må folk melde seg på for å få delta i beleiringen. Vanligvis er antallet 48 mot 48, men enkelte ganger kan antallet spillere i slagene økes parallelt.
Minigame PvP er små 'slag' som utføres uavhengig av tilhørighet til et guild. I disse slagene kan enkeltmedlemmer av guild samle guild-points, og de kan få PvP-experience, som er PvP-erfaringspoeng.
PvP-erfaringspoeng gir etterhvert PvP-level, som igjen betyr PvP-nivå. Når du har nådd visse nivåer, med et maksnivå på 5, kan du kjøpe, med inside-valuta i spillet, forskjellige PvP-items.
PvP-items, eller PvP-gjenstander, er gjenstander som gir spesielle bonuser til å slåss med mot andre spillere.
Murder-system, eller Mord-systemet, er et system som sørger for at å beskytte de laverestilte personene i spillet, de med lite erfaring og få oppnådde egenskaper. Dersom en person med mye erfaring og oppnådde egenskaper angriper en person med lite og dreper den person, vil han få Mord-poeng. Disse poengene gjør at NPC-er, eller datastyrte spillere, blir mer fiendtlige ovenfor deg, og kan til og med angripe deg uten at du har gjort noe på stedet! Man kan bli kvitt Mord-poeng ved å oppsøke egne oppdragsgivere i Outlaw-camps, eller Mord-leire.
PvP-ressurser trenger du for å kunne bygge beleiringsvåpen og for å bygge festninger i spesielle PvP-soner, områder som er laget for å kunne drive mest mulig PvP. På PvE servere, eller Spiller mot Terreng (player versus environment=PvE) servere, er disse de eneste områdene en kan drive med PvP.


== Grafikk ==
Age of Conan er kompitabelt med den nye Microsoft DirectX 10-teknologien, men like før Age of Conan kom ut annonserte Funcom at de ikke ville ta i bruk den DX10 teknologien med en gang. For å få yte optimalt, må man stille med det nyeste og beste skjermkortet, samt et Windows Vista operativsystem. Man kan kjøre Age of Conan på en Windows XP pc med DirectX 9.
Spillet bruker grafikkmotoren DreamWorld, også brukt i Anarchy Online. DreamWorld er kraftig forbedret, og Funcom har lovet å levere den beste grafikken sjangeren noen sinne har sett.
DX10 og mange av godsakene den bringer med seg er nå lagt inn i spillet, og klar til å brukes. Noterbart er det bare en test-versjon, men den sies å veldig snart klar for en real Live-versjon. (Age of Conan er delt inn i Live servere, som er der vanlige personer spiller, og Test-servere, som er der man kan delta i utprøvningen av nytt innhold, det spesielle nå er at FunCom har lagt inn en test-versjon som er 'alternativ' på Live-serverne, men som også krever et lite fnugg av teknisk forståelse for å kunne bruke)


== Lyd ==
Funcom søker å distansere seg fra konkurrentene når det gjelder lydbruken i spillet. Selskapet har jevnlig utgitt videoer med et innblikk i Age of Conans lydunivers. Morten Sørlie, som lagde lydsporet til Anarchy Online – Shadowlands, var opprinnelig ansvarlig for lyden. I mai 2007 tok Simon Poole over.
Spillet fremstiller lyd i 7.1-format.


== Referanser ==


== Eksterne lenker ==
(en) Age of Conan: Hyborian Adventures på Steam 
(en) Age of Conan: Hyborian Adventures hos MobyGames 
(en) Age of Conan: Hyborian Adventures hos MobyGames 
(en) Age of Conan: Hyborian Adventures hos Internet Game Database 
Age of Conan wiki på Wikia
Omvisning hos FunCom Se hvordan Age of Conan lages